**НАРОДНО ЧИТАЛИЩЕ „ТВОРЧЕСТВО – 1928г.“**

общ. Троян; село. Балканец; ул. Христо Петков №111

**ОТЧЕТ ЗА ДЕЙНОСТТА ЗА 2022г.**

НЧ „Творчество – 1928г.“ с. Балканец е единствената културна институция в село Балканец. Читалището разполага с добра материално – техническа база, която през изминалите години беше поетапно обновявана и реновирана.

**Основни задачи**:

• Да опазва културно-историческото наследство и националните традиции

• Да спомага изграждането на ценностната система у децата и младежите

• Да поддържа и обогатява материалната база

• Да разработва и реализира инициативи /проекти/ за общност но и местно развитие, и финансиране на читалищната дейност

• Да подържа активно сътрудничество между читалищата на територията на общината и страната

• Обогатяване на библиотечния фонд чрез закупуване на нова литература, участия в проекти и дарения.

**1. Библиотечна и информационна дейност**

 Библиотечния фонд на библиотеката наброява над 3060 книги. Библиотеката предлага на своите посетители разнообразна литература и включва заглавия на български и чуждестранни автори. За най-малките читатели има на разположение учебна и детска литература. Ежегодно броя на читателите ползващи библиотечни услуги се увеличава, като тази година бяха регистрирани 37 читателя, от които 11 учащи. Библиотеката предлага възможността на своите читатели да ползват обособено за четене място в читалището или да вземат литература за вкъщи. С цел да се увеличи посещаемостта на библиотеката от хора на всякаква възраст, читалищното настоятелство е решило да не се заплаща читателска такса.

**2. Културно – масова дейност**

Дейността на читалището е насочена предимно към отбелязване на празници, бележити дати, чествания и годишнини.

 Представители на читалището взеха участие в поднасянето на венци и отбелязването на Националния празник на Република България на паметника на руските войни в селото. За Деня на детето, съвместно с кметството и родители на малки деца от селото бе организиран детски празник за най-малките деца и гости на селото. Коледните празници също бяха отбелязани чрез поставяне на коледна украса на сградата и организирането на коледно тържество за децата, на което бе посрещнат и Дядо Коледа.

**3. Други**

 2023 година е юбилейна за нашето читалище, тъй като се навършват 95 години от

създаването му. Читалищата са институциите, които изиграват важна роля при формирането на българската нация като пазител на традиции и самосъзнание. Читалищата са сърцата на всяко едно населено място. Ръководството на читалището счита за изключително важно да бъде отбелязана годишнината и още от средата на 2022г. съвместно с кметството, самодейци и други членове на читалището започнахме подготовката на инициативи за отбелязване на годишнината. Към момента в читалището няма назначен секретар-библиотекар, но въпреки това, читалището продължава да функционира и да предоставя услуги съобразно възможностите си.

С. Балканец

06.02.2023г.

Председател: …………………………………….

/Петър Аврамски/